《送程给事知越州》
宋代·卢革

金门人访竹林人，云向蓬莱驻书轮。
百越江山初作主，五湖图史未生尘。
劝耕定带齐船雨，卷白应留燕榭春。
论道频年有虚席，捕风一声好收身。

作者简介：卢革，湖州德清（今属浙江）人。天禧三年（1019）进士。卢秉父。少举童子，知杭州马亮见所为诗，嗟异之。秋，贡士，密戒主司勿遗革。革闻，语人曰：“以私得荐，吾耻之。”去弗就。后二年，遂首选；至登第，年才十六。知婺、泉二州，提点广东刑狱、福建湖南转运使。复请外，神宗谓宰相曰：“革廉退如是，宜与嘉郡。”遂为宣州。以光禄卿致仕。用子秉恩转通议大夫，退居于吴十五年。秉为发运使，得请岁一归觐。后帅渭，乞解官终养。帝数赐诏慰勉，时以为荣。卒，年八十二。